Tänapäeva kergejõustiku ajaloo stardihetkeks saab lugeda antiikaja esimesi olümpiamänge. Pea 3000 aasta kõrval vaid tunnikesena tunduva viimase sajandi sisse mahub omajagu unustamatuid hetki ja emotsioone. Säravaimad neist on seotud olümpiakuldadega, mille on koju toonud kõrgushüppaja Jüri Tarmak 1972. aastal Münchenist,  kolmikhüppaja Jaak Uudmäe 1980. aastal Moskvast, kümnevõistleja Erki Nool 2000. aastal Sydneyst ja kettaheitja Gerd Kanter 2008. aastal Pekingist.